《游灵岩》
宋代·车若水

一径碧如合，四山危欲堕。
天低鸟不飞，露湿龙常过。
岩根小叶鸟，境净不可唾。
深杳洞出云，冷钟佛惊卧。
川僧住八年，有此清福大。
而我寻盟来，坐借蒲团破。
灯深眼双青，各话其所课。
我谷未必实，他华已成果。
归为宜有余，吾道岂全懦。
壁间清献存，当年愧轻和。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。